google/wiki40b huggingface dataset:
Possum Point kraftverk

Possum Point kraftverk er et kombinert gasskraftverk og oljedrevet varmekraftverk ved Potomac River sør for Washington, DC, beliggende i delstaten Virginia i det østlige USA. Det har en installert produksjonskapasitet på 1775 MW, fordelt på 4 ulike blokker / turbiner. Operatør er Dominion Virginia Power Co.
Enhetene er delt inn i étt gasskraftverk (enhet 6) på 540 MW, og ett kombinert olje- og gassgraftverk med turbiner på hnhv 882 MW (enhet 5), 239 MW og 114 MW (nhet 3-4). De minste blokkene, enhet 3-4, ble i 2003 omstilt fra kull- til gassdrift.
Anlegget ble bygget ut i årene 1957–1974. Brenselkilden er naturgass og fyringsolje.
Bysykkel

Bysykkel er et begrep for sykler som er til utleie i byer.

Utbredelse

København var en av de første byene som innførte bysykkelen. Siden har storbyer som Paris, Barcelona og Mexico by etablert lignende prosjekter. Kandidatene til borgmestervalget i London i 2008 hadde bysykkelprosjekter med i sine valgprogram.
Globus pharyngis

Årsaker

"Klump i halsen"-følelsen som preger globus pharyngis er noen ganger forårsaket av betennelse i en eller flere deler av halsen, for eksempel i strupen eller hypopharynx, eller på grunn av cricofaryngal spasme, gastroøsofageal refluks eller øsofagus dysmotilitet.
Det er kjent at globus pharyngis kan oppstå som en bivirkning av antibiotika. I noen tilfeller er årsaken ukjent, og symptomer kan tilskrives en psykogen årsak f.eks. en somatoform- eller angstlidelse. Det har blitt anerkjent som et symptom på depresjon eller stress. Symptomene responderer da godt på antidepressiv eller beroligende behandling.
Fjøra

Fjøra er en liten bygd i Norddal kommune på Sunnmøre. Fjøra ligger i en sørvendt skråning og har et mildt klima. Til Fjøra regnes også Selboskarbygda (med gårdene Selboskar/Sjølbøskor, Hauge, Ruset, Ytterli og Sætra) og bebyggelsene ved fjorden. Det vesle tettstedet ved fjorden blir også kalt Haugsbukt fordi området hører til gården Hauge.
I 1934 ble Fjøra hardt rammet av Tafjordulykka, som skjedde da et fjellparti like innenfor raste ned i fjorden.
Klokketårn

Et klokketårn er et lite bygg med ei klokke som blir brukt på gravplasser for å ringe i kristne seremonier. Det var typisk å ha klokketårn der man ikke har kirker og kapeller.
Beffroi 
Klokketårn i Belgia og Frankrike
Katnosa gård

Katnosa gård er et tidligere gårdsbruk som ligger ved østbredden av vannet Katnosa i Nordmarka, i Lunner kommune. Gården eies av Løvenskiold-familien. Det er ingen fastboende på gården mer, bygningene leies ut til ferierende. De siste fastboende flyttet fra stedet i 1990.
Sangbolle

En sangbolle (tibetansk: འགྱུར་མེད་རིང་གོང,༌ wylie:  'gyur med ring gong, THL: gyurmé ringong), også kjent som tibetanske syngende boller, himalayiske boller eller suzu gong, er en type bjelle, som spesifikt er klassifisert som en stående bjelle. I stedet for å henge invertert eller tilknyttet et håndtak, sitter syngende boller med bunnen hvilende, og vibrerer for å produsere en lyd karakterisert av en grunnfrekvens og vanligvis to hørbare overtoner (andre og tredje frekvens).
Syngende boller ble brukt verden over for meditasjon, musikk, avspenning og personlig velvære. De ble i historisk forstand laget over hele Asia, særlig Nepal, Kina og Japan. De er nært beslektet med de dekorative boller som ble laget langs Silkeveien fra Midtøsten til det vestlige Asia. Idag blir de laget i Nepal, India, Japan, Kina og Korea.

Moderne utvikling

Sangboller blir fortsatt produsert på en tradisjonell måte så vel som med moerne produksjonsteknikker. Nye boller kan være enkle eller dekorerte. Enkelte ganger kan de være påført en religiøs ikonografi og spirituelle motiver og symboler, slik som det tibetanske mantraet Om mani padme hum, bilder av buddhaer og Ashtamangala (de åtte lovende buddhistiske symboler).
Nye sangboller er laget med to prosesser. Hamring for hånd er den tradisjonelle måte å skape sangboller som fortsatt er i bruk for å lage nye boller. Den moderne metode er ved sandstøpning og ved deretter bruke en maskinell dreiebenk. Dreiebenker kan bare brukes ved sangboller av messing, så de er laget med moderne teknikker og moderne messinglegering.
Márcio Amoroso

Landslaget

Márcio Amoroso spilte 19 landskamper for Brasils herrelandslag. Han ble tatt ut i Brasils tropp til Copa América 1999.
James Endicott (1865–1954)

Bakgrunn

Han far var landarbeider, og James var den fjerde av elleve barn. Endicott emigrerte til Canada som 17-åring og arbeidet som husmaler sammen med sin bror i sørvestre Ontario. Han møtte Sarah Diamond som introduserte ham for Metodistkirken.

Kinamisjonær

Sarah og James giftet seg, og etterhvert tok James teologisk utdannelse og ble ordinert i 1893. Samme år ble han kinamisjonær i provinsen Sichuan. 
Paret fikk fem barn, og dro tilbake til Canada i 1910 da deres yngste datter, den siste av fem barn, ble stadig sykere. De bosatte seg i Toronto der James Endicott ble generalsekretær for sin kirkes Board of Foreign Missions i 1913. 
I 1924 og 1925 var Endicott ledende i arbeidet med å forene metodistene, kongregasjonalistene og presbyterianerne i én kirke –  United Church of Canada i 1925. Han var moderator for denne nye kirke fra 1926 til 1928. Han var også leder for kirkens misjonsstyre til han gikk i pensjon i 1937 og forble en ledende skikkelse innen kirken til sin død. 
Hans sønn, James Gareth Endicott, som også ble ordinert og ble kinamisjonær, ble støttespiller for det kinesiske kommunistparti og Folkerepublikken Kina.
Mario Götze

Karriere

Götze er et produkt av Dortmunds ungdomsakademi, han kom inn i klubben som åtteåring. Han gjorde sin Bundesliga-debut den 21. november 2009 i en 0–0-kamp mot FSV Mainz 05, Götze kom inn som innbytter for Jakub Błaszczykowski i det 81. minutt. I løpet av 2010/2011-sesongen
i Bundesligaen, forfremmet Borussia Dortmund-trener Jürgen Klopp; Mario Götze til førstelaget, siden Shinji Kagawa hadde lidd en skade og ikke var i stand til å spille for resten av sesongen. Götze tok sjansen og var en viktig brikke i veien mot seriegull for Borussia Dortmund. Han scoret seks mål og hadde 15 målgivende.
Den 23. april 2013 bekreftet Dortmund at Götze har signert for Dortmunds tyske rival, Bayern München. For om lag 37 millioner euro (281 millioner norske kroner).

Internasjonal karriere

Etter han hadde gått gradene gjennom flere ungdomslag, debuterte Mario Götze for Tyskland mot Sverige, den 17. november 2010, da han kom inn i det 78. minutt i en målløs kamp, der han erstattet hans lagkamerat på Borussia Dortmund Kevin Großkreutz og ble den yngste tyske internasjonale spilleren siden Uwe Seeler. Götze og André Schürrle som kom på samtidig, er de to første tyske spillerne som ble født i et gjenforent Tyskland. Mario Götze gjorde sin andre opptreden for landslaget i en vennskapskamp mot Italia den 9. februar 2011.
Götze sitt første mål for Tyskland kom mot Brasil 10. august 2011. 19 år og 68 dager ble han den yngste målscoreren for det tyske landslaget i etterkrigstiden, sammen med Klaus Stürmer som scoret i debuten mot Frankrike den 16. oktober 1954. Götze fikk sin turneringsdebut i fotball EM 2012 etter at han ble byttet inn i kampen mot Hellas i kvartfinalen.
I VM-finalen 2014 scoret han i andre ekstraomgang det avgjørende 1-0 målet og gjorde Tyskland til verdensmestere i kampen mot  Argentina.
Han ble tatt ut i Tysklands EM-tropp til EM i Frankrike 2016.
Engkarseslekta

Etymologi

Cardamine kommer av det greske navnet kardamon som var i brukt av Aristofanes 400 f.Kr. som navn på karse.
Serie A 1935–1936

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Filigran

Filigran er en delikat og vanskelig form metallarbeid innenfor smykker. Det innebærer smykker gjort av meget tynne tråder (latin filum) og små kuler (latin granum), derav navnet, som bøyes, vriddes og loddes fast. Kulene, vanligvis av gull eller sølv, festet i kryss eller etter hverandre i mønster med små mellomrom. Det innebærer at tråder blir vridd og festet sammen til det utgjør et objekt.
En motsatt teknikk som ikke må forveksles med filigran er å punktere et eksisterende metallobjekt med hull i bestemte mønstre. Filigran minner en del om knipling i broderiarbeid på tøy.
I de siste århundrene har filigran holdt seg meget populært i India og i metallarbeid i andre asiatisk land. Det var også populært i Frankrike fra 1660 og fram til slutten av 1800-tallet. Selv om filigran har blitt en særegen gren inn for gullsmedarbeid i moderne tid har det i historisk tid var en del av det generelle håndverket til en gullsmed. Filigran går således tilbake til oldtiden og har vært populært i mange kulturer som bevis på en gullsmeds tekniske håndverksmessige dyktighet, blant annet i norrøn kunst i middelalderen.
Romário

Annet

Han er mest kjent for sin endeløse målscoring på det brasilianske landslaget og er tidenes tredje mestscorende med 55 mål på 70 kamper, kun slått av Pele med 77 mål og 92 kamper og Ronaldo med 62 mål og 97 kamper. 
Romario jaktet lenge på sitt 1000. offisielle mål, men brasiliansk media nektet for at Romario hadde scoret så mange mål han selv påsto, siden han hadd inkludert scoringer i junior- og treningskamper. Hvis man likevel skal gå ut ifra Romarios egen statistikk, nådde han milepælen på 1000 mål etter å ha scoret på straffespark i en kamp hvor hans klubb Vasco da Gama vant 3-1. Spillet i denne kampen ble stoppet i 20 minutter på grunn av gledescenene som fulgte etter Romarios mål.
BAZ-5937

BAZ-5937 er et amfibisk kjøretøy som brukes som plattform for en rekke russiske våpensystemer, blant annet SA-8. Kjøretøyet har 6 hjul med drift på 4 (6 x 4) og en dieselmotor på 300 hk.
Jorunn Lullau

Kunstnerisk virke

Jorunn Lullau var elev ved Riksteatrets treårige elevskole for dukkespillere og skuespillere i 1989-1991. Hun var medlem av Riksteatrets dukketeaterensemble fra 1992 til 1994.
Hun var tilknyttet Dukkenikkerne i perioden 1994-1995, og var ansatt ved Hordaland Teater fra 1996 til 2003. I 2002 ble hun skuespiller i Bergen Byspill. Fra 2013 er hun daglig leder og dukkespiller i Kompani13.
I januar 2018 hadde stykket Kerry May for alltid! urpremiere på Cornerteateret i Bergen, med Jorunn Lullau som en av skuespillerne. Stykket er skrevet av forfatteren Leia Starmann, og er Starmanns første verk for scenen. Det ble betegnet som en svart komedie.

Priser og utmerkelser

I 2013 mottok Lullau Statens ettårige arbeidsstipend for kunstnere. Samme år mottok hun Bergen kommunes kulturstipend.
I 2017 mottok Lullau Statens arbeidsstipend for kunstnere for 2 år.
Evje prestegård

Evje prestegård ligger et par hundre meter nordøst for Evje kirke, i Evje og Hornnes kommune i Setesdal i Aust-Agder.
Hovedbygningen ble oppført i 1843–44 på grunnlag av standardtegninger fra Kirkedepartementet utarbeidet av Jacob Sverdrup og H.D.F. Linstow. Det er et laftet bygg med noe valmet tak. Det finnes også et stabbur fra 1850. Anlegget er fredet.
Trizogeniates

Utseende

Middelsstore (ca. 20 millimeter), avlange, blankt gulbrune til svarte skarabider. Mange arter har svarte og gulbrune lengdestriper på dekkvingene. Et spesielt trekk er at billene har et stridulasjonsapparat der en fil på baklåret kan gnis mot et område på sidene av bakkroppen (epipleuron) for å lage lyd.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.

Utbredelse

Slekten er utbredt fra Costa Rica i nord til det nordlige Argentina i sør.
Tromsø Storband

Tromsø Storband er et norsk band som består av musikere med tilhold i Tromsø med Fred Glesnes som komponist og musikalsk leder.
I 2011 ga Tromsø Storband ut sitt første album, «In Traffic», skrevet av Fred Glesnes, Anders Eriksson og Asbjørn Ruud, alle med tilhold i Nord-Norge.
I 2017 ga Tromsø Storband i samarbeid med Lisa Simone ut albumet «Lisa Simone with Tromsø Big Band. Live at The Edge».
Siden oppstarten i 2004 har Tromsø Storband samarbeidet med internasjonale artister som Randy Brecker, Jon Faddis, Bob Mintzer, Nils Landgren, Lisa Simone, Larry Carlton og Michael Davis i tillegg til norske musikere som Karin Krog, Kåre Kolve, Petter Wettre og Geir Lysne. Tromsø Storband karakteriseres som et moderne storband.

Besetning

Tromsø Storband anno 2017 består av følgende musikere:
Trompeter: Christian Hyld, Vidar Alvestad, Morten Bøhmer Strøm, Bengt Arve Haugseth
Saksofoner: Rolf Figenschau, Øyvind J. Karstad, Frode Nilsen, Kjellaug Karen Korsberg Kornstad
Tromboner: Torbjørn Ingvaldsen, Rolf-Gunnar Monsen, Nina Therese Bakke, Tor Kristian Innbjør
Rytmeseksjon: Einar Berg-Olsen og Adrian Danielsen: Piano og keyboards, Thomas Larsen: Gitar, Jørgen Ytreberg: Bass, Ole Morten Indigo Lekang: Slagverk, Martin Lien: Perkusjon
St. Marys pro-katedral

St. Marys pro-katedral, lokalt kalt The Pro-Cathedral eller ofte bare The Pro er bispesete for den katolske erkebiskopen av Dublin. Den ble bygget i perioden 1814–1825, etter at man begynte å fjerne lovene som forbød eller begrenset katolsk religionsutøvelse.
Årsaken til at den kalles pro-katedral (i betydningen «i stedet for-katedral») er at Den katolske kirke fortsatt regner Christ Church katedral som byens rettmessige katolske katedral, ettersom den fikk slik status av paven på forespørsel fra St. Laurence O'Toole i det 12. århundre. Christ Church har siden reformasjonen vært en anglikansk katedral.
Pro-katedralen brukes ved statsbegravelser i Irland. I flere tilfeller har slike begravelser vært økumeniske, i de tilfeller hvor avdøde eller nære slektninger av avdøde ikke var katolikker.
Teapot Dome

Den Tekanne Dome Service Station er en tidligere bensinstasjon bygget i form av en tekanne. Det var ment som en påminnelse om Tekanne Dome-Skandalen som rystet presidentskap av Warren G. Harding og sendt Interiør Sekretær Albert Falle til fengsel for sin rolle i leasing regjeringen oljereserver i, blant andre steder, Tekanne Dome, Wyoming. Ligger på 117 First Avenue, Silla, Washington, den er et eksempel på nyhet arkitektur og oppført på USAS Nasjonale Registeret over Historiske Steder.

Historie

Tekanne Dome Service Stasjon ble bygget i 1922 på det som senere ble USA Rute 12. Bygningen har en rund ramme med en konisk tak, ark metall "håndtak", og en konkret "tut". Mange slike nyheter ble bygget som veikanten attraksjoner som the national highway system i Usa utvidet i løpet av 1920-og 1930-tallet. Den unike service station fortsatt drift som et fullservice bensinstasjon i noen år. Når Interstate 82 ble bygget i nærheten Silla stasjonen ble flyttet mindre enn en kilometer nedover Yakima Valley-Motorveien. Ikke lenger i drift, ble det kjøpt av byen, i 2007, ble rehabilitert, og flyttet i 2012 til 117 First Avenue.
Teodor Steigerts mursteinshus

Teodor Steigerts mursteinshus (polsk Kamienica Teodora Steigerta) ligger ved Piotrkowska-gaten 90 i Łódź.
Mursteinshuset ble bygd i årene 1895–1896 etter tegninger av Franciszek Chełmiński. Byggingsdatoen ble innkomponert i bygningens dekorative innkjørsport.
Bygningens neobarokke fasade er utsmykket med et uregelmessig utformet ornament. På andre og tredje etasje finnes et karnapp som hviler på to søyler inspirert av jonisk og korintisk søyleorden. Søylene støttes opp med skulpturer av dragehoder og kvinnetorsoer.
Teodor Steigerts mursteinshus er en av få bygninger ved Piotrkowska-gaten hvis første etasje (den såkalte «handelsetasjen») er bevart i sin opprinnelige form innvendig.
Norsk kunstårbok

Norsk kunstårbok er den eneste årlige bokutgivelsen om norsk kunstliv. Gjennom artikler, anmeldelser og presentasjoner av utvalgte kunstnere og utstillinger gir Norsk kunstårbok en oversikt over norsk samtidskunst. Boken er gjennomillustrert, og alle tekster er både på norsk og engelsk.
Norsk kunstårbok ble i perioden 1992–2010 utgitt av Kunstnernes Informasjonskontor og Pax Forlag. Fra 2011 er boken produsert av en uavhengig redaksjon og utgitt av Pax Forlag, og er fra 2014 etablert som en egen stiftelse. Ketil Nergaard er ansvarlig redaktør for årboken.
Reisen til den levende parken

Reisen til den levende parken er det syttende albumet til Hanne Krogh, og ble utgitt i 1997. Dette var ikke et tradisjonelt studioalbum, men en barneplate, hvor Hanne Krogh synger sanger, og forteller historien om reisen til den levende parken. Dette er en mer ukjent produksjon av Hanne Krogh.
Isdøla bru

Isdøla bru er en bro på riksvei 7 over Hardangervidda som ble åpnet i 1969. Den er 15 meter lang og går over Isdølo i Eidfjord kommune.
Boksing under Panamerikanske leker 1975

Boksing under Panamerikanske leker 1975 ble arrangert i Mexico by i Mexico fra 12. til 26. oktober 1975. Det var totalt 11 vektklasser og Cuba ble beste nasjon med sju gullmedaljer foran USA med tre.
Møllenberg

Møllenberg er en bydel i Trondheim, øst for Nidelva, nord for Bakklandet og Pappenheim, vest for Rosenborg og sør for Lademoen. Kommuneorganisasjonsmessig er Møllenberg en del av Østbyen bydel.
Bydelen, og da spesielt Nedre Møllenberg gate og Kirkegata, består hovedsakelig av toetasjes trehusgårder fra 1880- og 1890-årene. Frem til midten av 1980-årene var Møllenberg i stor grad et arbeiderstrøk bebodd av barnefamilier. I de senere årene er mange av tregårdene blitt gjort om til boliger for studenter.
På aller nederste del av Møllenberg, mot vannet, finner en kjøpesenteret Solsiden, tidligere Trondhjems Mekaniske Værksted. Dette området kalles Nedre Elvehavn.
Som med alle de historiske bydelene i Trondheim er det uenighet om hvor de nøyaktige bydelsgrensene går.
Henryk Roman Gulbinowicz

Prest

Han ble presteviet i 1950. Han utførte pastoralt arbeid i Białystok før han fra 1951 studerte videre på Det katolske universitetet Lublin, hvor han tok doktorgrad i moralteologi i 1955. Deretter virket han for det meste i undervisningsstillinger innen kirken.

Biskop

Han ble i 1970 utnevnt til titulærbiskop og apostolisk administrator av Białystok, det polske territoriet av erkebispedømmet Vilnius. 
Han ble etter en lang drakamp mellom kirke og polske kommunistiske myndigheter utnevnt til erkebiskop av Wroclaw i 1976. Myndighetene hadde blokkert en lang rekke andre kandidater til denne viktige erkebispestolen, men ettersom de ikke hadde holdepunkter for å fastslå at Gulbinowicz skulle være særlig antikommunistisk og fordi erkebispestolen, i et tidligere tysk område der regjeringen ønsket å markere en polsk «normalisering», da hadde stått vakant i nærmere to år.
Han nådde alderen 80 år allerede i 2003, men det var det ikke mange som visste da. I februar 2005 fortalte han imidlertid at da han som ung mann i det sovjetisk-okkuperte Vilnius fryktet å bli innkalt til sovjetisk militærtjeneste, oppgav et annet fødeår enn det korrekte. Dermed får også hans eksepsjonelt lave prestevigselsalder (21 år, yngre enn det kirkeloven tillater) en forklaring – han var i virkeligheten eldre.

Kardinal

Gulbinowicz ble kreert til kardinal i 1985. Han fratrådte bispestolen i Wroclaw i 2004. Ettersom han var over aldersgrensen på 80 for stemmegivning ved pavevalg, kunne kan ikke ta fullt del i konklavet i april 2005 som skulle velge pave Johannes Paul IIs etterfølger.
Gulbinowicz mottok i 2008 Den hvite ørns orden fra Polens president.
Lagangilang

Lagangilang (Bayan ng Lagangilang, Abra) er en kommune i Filippinene. Kommunen ligger på øya Luzon, og tilhører provinsen Abra. Folkemengden var i 2015 på 14 255 innbyggere.
Dongbianmen

Dongbianmen (kinesisk: 東便門, pinyin: Dōngbiànmén, «Østlige passende port») var en av byportene i Beijing. Den ble bygd i 1421 under Ming-dynastiet. Det ble lagt til det nordøstlige hjørne der den ytre bymur stanset/ble avkortet og snudde mot den indre bymur. En tilsvarende port ble bygd ved det motsatte nordvestlige hjørne av bymuren. 
Disse portene var egentlig ment å være midlertidige, og ble ikke navngitt. Men omtrent ti år etter at de stod ferdige fikk de navnene Dongbianmen og Xibianmen. 
Dongbianmens tårn var likt Zuo'anmens tårn, men litt mindre. Det målte 11,2 meter ganger 5,5 meter og var 12,2 meter. Porten har ingen gjennomgående buegang; i stedet var det en mindre treport på den ene siden. 
Vakttårnet ble bygd i Qianlong-eraen (1735–1796), med to nivåer med skår for pil og bue, fire per nivå på nordsiden og to per nivå mot øst og vest. Portfestningen og vakttårnet ble tatt ned i 1930-årene på grunn av manglende vedlikeholdsmidler. Porttårnet ble tatt ned i 1958 da hovedjernbanestasjonen i Beijing ble bygd.
Sisak

Historie

Stedet ble erobret av kelterne ca. 400 år før Kristus, og fikk navnet Segestia. Kelterne blandet seg med illyrerne og sto imot press fra romerne helt til år 30 etter Kristus. Etter tredve dagers beleiring fikk Octavian herredømme over byen og ødela den.
I romertiden nådde byen sitt høydepunkt i år 297 da den var hovedstad for provinsen Pannonia. På 200-tallet under Gallienus og Probus fikk byen den keiserlige mynt.
Ungarerne erobret byen i 901 og beholdt den innenfor sitt territorium i ca. 1000 år. Den 22. juni 1593 sto slaget ved Sisak mellom habsburgerne og osmanene, og ett av de første som habsburgerne gikk seirende ut av. Fra 1745 hørte byen forvaltningsmessig til Kongeriket Kroatia og Slavonia.
Under den andre verdenskrigen var byen del av vasallstaten Den uavhengige staten Kroatia og da fantes her Sisak konsentrasjonsleir for barn av jødisk, serbisk og rom-herkomst.
Fra begynnelsen av 1900-tallet ble det i Sisak industri i olje- og stål-, landbruks- og kjemisk produksjon. Byen har fremdeles (2014) den største elvehavn i Kroatia.
Under Kroatia-krigen opplevde Sisak å bli bombardert i hele perioden mellom 2. september 1991 og 7. august 1995.
Dustene

Dustene (engelsk originaltittel The Twits) er en barnebok av den britiske forfatteren Roald Dahl (1916–1990). Den ble skrevet i 1979 og gitt ut på engelsk i 1980 og på norsk i 1991. Bokens hovedpersoner er Herr og Fru Dust som er to usedvanlig stygge og usympatiske personer. Herr og Fru Dust fanger fugler ved å klistre superlim på grener i treet utenfor huset deres, og spiser deretter fuglene.
Dustene ble kåret til den 16. beste barneboken noensinne da 4000 briter mellom 16 og 65 år skulle stemme frem sine favoritter fra barndommen.
Boken er illustrert av tegneren Quentin Blake (født 1932).